kardosdrur/scandi-wiki huggingface dataset:
Rasmus Krogsgaard

Rasmus Krogsgaard (født: 20. december 1980) er en dansk entertainer, skuespiller, musiker, sanger, komponist og speaker. 

Rasmus Krogsgaard debuterede i 1998 i revyen Dit & Dat sammen med Lene Maimu og Hans Chr. Ægidius og var herefter ansat på Teatret Bag Kroen i fire sæsoner. Han har medvirket mere end 50 revyer bl.a. Sønderborg Sommerrevy, Nykøbing Falster Revyen og Rottefælden. 

Siden 2002 har han turneret med sit eget Soloshow, med parodier og musikalsk, humoristisk underholdning. Rasmus blev kåret som Årets Revykunstner (Årets Dirch) i 2009, TV2 Charlie-prisen Årets Parodi 2014, Årets Revyforfatter 2016 og TV2’s Året Der Gak pris 2019. 

På skærmen har han medvirket i filmene Kærlighed ved første hik, Spies og Glistrup og TV-serierne 2900 Happiness, Store Lars, Rita og Sygeplejeskolen og har desuden medvirket i adskillige TV2 Charlie programmer både som vært, tilrettelægger og som parodist. 

Rasmus Krogsgaard har fra 2016 til 2018 været instruktør på Aalborg Vinterrevy og instruerer Nykøbing Falster Revyen i 2021. 

Ved siden af revykarrieren er det også blevet til Preben Kaas Cabareten "Bare Én Gang Til", Knud Pheiffer Cabareten ”Hvordan ligger det med kærlighed?”, og turnéforestillingerne ”Tempo, Timing & Tjuhej”, ”Piraterne fra Penzance” og ”Elverhøj”.

Siden 2019 har Rasmus dannet kunstnerisk makkerpar med skuespilleren Vicki Berlin i duoen Småt Brændbart. En musikalsk og komisk underholdende forestilling som turnerer i hele Danmark i efteråret 2021.

Han er nevø til Henrik Krogsgaard. Har tidligere dannet par med skuespilleren Ann Hjort. Danner i dag par med skuespilleren Patricia Schumann.

Revyer (udvalgte) 

 Ganløse Revyen, 2006, 2007, 2008
 Sønderborg Sommerrevy, 2009, 2010, 2011, 2016, 2017
 Nykøbing Falster Revyen, 2012, 2014, 2015, 2018, 2019, 2021
 Rottefælden, 2013
 Randers Revyen, 2010, 2013, 2017
 Skagen Revyen, 2009, 2010, 2011, 2012, 2013
 Holstebro Revyen, 2014, 2015
 Odense Vinterrevy, 2014, 2015
 Aalborg Vinterrevy, 2015, 2016, 2017, 2018

Filmografi 
1999 Kærlighed ved første hik
2007 2900 Happiness
2013 Spies & Glistrup
2020 Rita
2020 Store Lars
2021 Sygeplejeskolen

Priser 

 Årets Revykunstner 2009 – Årets Dirch
 Årets Parodi 2014 – Charlies Revygalla
 Edith Allers Mindelegat 2009                                                                               
 DPA’s påskønnelses-legat 2009                                                                        
 Ravn Jonsens Mindelegat 2012                                                                         
 Årets Volmer 2012
 Inge Dams Mindefonds Legat 2013
 Årets Revy 2014 – Nykøbing F. Revyen
 Årets Revyforfatter 2016
 Årets Revy 2017 – Sønderborg Sommerrevy
 Walt Rosenbergs Legat 2017
 Osvald Helmuths Jubilæumslegat 2017
 Årets Revy 2019 – Nykøbing F. Revyen
 Årets Gak – Året Der Gak, TV2

Eksterne henvisninger 
 www.rasmuskrogsgaard.dk
 www.småtbrændbart.com
 

 

Komikere fra Danmark
Havel

Havel er en flod i Tyskland og en af Elbens betydeligste bifloder med en længde på 325 km. Den løber gennem Mecklenburg-Vorpommern, Brandenburg, Berlin og Sachsen-Anhalt, og er  via Oder-Havel-kanalen forbundet med floden Oder. 

Havel har sit udspring i Mecklenburg-Vorpommern mellem søen Müritz og byen Neubrandenburg. Floden løber  ind i Brandenburg nær Fürstenberg. I den øvre del af floden og mellem Berlin og byen Brandenburg an der Havel danner floden flere søer. Den største biflod er Spree, som løber ud i Havel i den vestlige Berlin-bydel Spandau, og rummer mere vand end Havel selv. Den næststørste biflod er Rhin, som munder ud i Havel i to grene et stykke fra hinanden. Området omkring og nord for Havels centrale dele kaldes Havelland, bestående af sandbakker og lavt moseland. De sidste kilometer af Havel ligger i Sachsen-Anhalt, inden den løber ud i Elben nær Havelberg. 

Byer langs floden: Zehdenick, Oranienburg, Berlin, Potsdam, Werder, Brandenburg, Premnitz, Rathenow og Havelberg.

I tidligere tider levede et slavisk folk kaldt hevelli eller havolane i Havelland. De byggede fire vigtige broer: I Spandau, i Potsdam, i Brandenburg og i de vestlige forstæder til denne by. 

Glienicke-broen (Glienicker Brücke) over Havel forbinder Potsdam og Berlin-bydelen Wannsee. Broen var tidligere kendt som "spionernes bro", da det var her, vestmagterne og DDR udvekslede højtstående spioner under den kolde krig. Den første udveksling fandt sted 10. februar 1962, efter at Berlinmuren var rejst. Spion for Sovjetunionen, oberst Rudolf Abel, blev udvekslet mod piloten Francis Gary Powers. Spielbergs film fra 2015 om denne udveksling hedder netop Bridge of Spies. I juni 1985 blev 23 vestlige agenter udvekslet mod fire, der have spioneret til fordel for Sovjet. 11. februar 1986 blev den russiske dissident Natan Sharansky sat fri på broen efter ni år som Gulag-fange.

Noter

Henvisninger 

Floder i Mecklenburg-Vorpommern
Floder i Brandenburg
Floder i Berlin
Floder i Sachsen-Anhalt
Henning Schram

Henning Schram (født 11. maj 1914, død 25. august 1980) var en dansk parodist og entertainer. Han debuterede i 1935 med en oplæsning af "Bøddelen". Han medvirkede i flere revyer og høstede stor succes med egne One Man Shows. Han tilbragte sine sidste år bosat på Mallorca i Spanien.

Eksterne henvisninger 
 

Komikere fra Danmark
Lotus Turèll

Lotus Turèll (født Lotus Maria Chili Turèll d. 31. august 1979) er en dansk foredragsholder, skribent, lydbogsindlæser, reporter og arrangør. 

Turèll er bachelor i film- og medievidenskab fra Københavns Universitet. Hun har bl.a. indlæst bøger af Jacqueline Wilson, Petter Lidbeck og Kerstin Gavander – og medvirker på CD'en Daode Jing Og De 6 Lydløse Lyde.

Desuden har Turèll bidraget til bogen En Åben Bog – Om Mødet Mellem Mennesker og skrevet flere artikler om forholdet forældre-børn. 

Turèll er datter af forfatteren Dan Turèll og skuespillerinden Chili Turèll.

Lydbøger indlæst af Lotus Turèll 
 Jacqueline Wilson: Hemmeligheder om mig (2002)
 Jacqueline Wilson: Piger under pres (2002)
 Jacqueline Wilson: For sent hjem (2002) 
 Birgitta Gärtner: Sara og søndagsbarnet (2003) 
 Petter Lidbeck: Sommeren med Siri (2004) 
 Jacqueline Wilson: Piger i krise (2004) 
 Kerstin Gavander: Loppen og Isprinsessen (2005)
 Kerstin Gavander: Loppen og Cæsar (2005)

Kilder og henvisninger

Eksterne links 
 Lotus Turèlls hjemmeside
 

Lydbogsindlæsere
Faglitterære forfattere fra Danmark
Dansksprogede forfattere fra Danmark
Hypergami

Hypergami (af græsk: "hyper" = "over", "gami" = "ægteskab") refererer i etnologi og sociologi til den praksis at gifte sig med en ægtefælle fra en højere socioøkonomisk klasse end en selv, navnlig i forbindelse med den udbredte tilbøjelighed i en lang række kulturer for kvinder til at "gifte sig opad" med en mand der er ældre, rigere eller på anden vis indtager en mere privilegeret position end kvinden selv. Eksemplificeret i folkeeventyrene om de fattige jomfruer, der får prinsen på den hvide hest – eller Kronprins Frederik og Mary Donaldson.

Den kulturelle præference for hypergami resulterer i en "partnerstigning": mænd fortrækker kvinder med samme eller lavere status end dem selv, og kvinder fortrækker mænd med samme eller højere status end dem selv. Resultatet er, at to kategorier har det med at blive klemt ud af ægteskabsmarkedet: lavstatus mænd og højstatus kvinder.

Det modsatte af hypergami (at "gifte sig nedad") betegnes som hypogami.

Eksterne henvisninger 
 Mænd uden godt arbejde sjældent fædre, Nyhedsavisen, 11. september 2007

Ægteskab
Socialvidenskabelige begreber
Social ulighed
Ambulanceredder

En ambulanceredder er en person der bemander en ambulance.

Der er i Danmark tre niveauer af uddannelsen.

Ambulanceassistent
Ambulancebehandler
Paramediciner

Siden 2001 har man skullet gennemgå redderuddannelsen for at blive ambulanceassistent.

For at starte uddannelsen som ambulancebehandler skal man have virket som assistent i mindst 18 måneder og efter yderligere 36 måneder kan man uddannes til paramediciner.

Ifølge Bekendtgørelse om planlægning af sundhedsberedskabet og det præhospitale beredskab samt uddannelse af ambulancepersonale m.v. skal alle ambulancer i Danmark være bemandet med mindst en ambulancebehandler. Den anden skal mindst være uddannet ambulanceassistent.

Eksterne henvisninger / kilder 
 Bekendtgørelse om planlægning af den præhospitale indsats og uddannelse af ambulancepersonale m.v.

Akutberedskab
Stillingsbetegnelser inden for sundhed

cs:Sanitář
en:Emergency medical technician
fa:تکنسین فوریت‌های پزشکی
fr:Ambulancier
it:Soccorritore
he:חובש
lb:Ambulancier
ja:救急救命士
no:Ambulansearbeider
simple:Emergency Medical Technician
Hypogami

Hypogami (af græsk: "hypo" = "under", "gami" = "ægteskab") betegner i etnologi og sociologi det forhold, at en person vælger en ægtefælle fra en lavere socioøkonomisk klasse end vedkommende selv.

Det modsatte af hypogami (at "gifte sig opad") betegnes som hypergami.

Ægteskab
Socialvidenskabelige begreber
Social ulighed
Autonomi Kollektivet

Autonomi-kollektivet var et løst autonomt samarbejde, det blev dannet omkring 1991, men dets rødder kan føres tilbage til begyndelsen af 1980'erne. Forløbere var "Vesttysklandskomitéen" og senere "Autonome Revolutionære". Medlemmerne kom fra den traditionelle venstrefløj, og var bl.a. tidligere medlemmer af VS, DKP. Andre var uden tilknytning til etablerede politiske organisationer, eller kom fra BZ-bevægelsen og forskellige venstreorienterede indvandrer- og flygtninge-organiseringer. Fra begyndelsen blev kollektivets aktiviteter erklæret som antiinstitutionelt og antistatsligt orienteret. Autonomi-kollektivet blev opløst i 2002.

Formål 
Autonomi-kollektivets aktiviteter gik ud på 
 At skabe politiske og sociale frirum i kampen for andre samfundsforhold.
 At udvikle en stærk og radikal udenomsparlamentarisk modstand fra neden.

Historie 
Autonomi-Kollektivet var som autonom sammenhæng del af den autonome bevægelse i Vesteuropa i 1980`erne, som bl.a. også inkluderer den italienske autonome marxisme og de tyske auonome. Forløber var "Autonome Revolutionære". Gruppen var aktive i forskellige lokale og internationale aktivitetskampagner mod de herskende samfundsforhold. 
I 1988 begyndte udgivelsen af tidsskriftet Autonomi, der blev indstillet i 1998. I 1990-93 drev gruppen den autonome Info-café Zapata i Blågårdsgade på Nørrebro, København.

Autonomi-kollektivets medlemmer var aktive i solidaritet med de politiske venstrefløjsfanger i Vesteuropa, den palæstinensiske modstand mod Israels besættelse af Palæstina og andre aktiviteter. Kollektivet var anti-imperialistisk og social-revolutionært orienteret.

PET overvågede i en periode medlemmerne af Vesttysklandskomiteen og Autonome Revolutionære. Denne overvågning blev af de to gruppers repræsentanter taget op i byretten i København. Dommeren fulgte den tilstedeværende daværende chef for PET, Hanne Bech Hansens, henvisning til, at efterretningsvæsenet ikke ser sig i stand til hverken at be- eller afkræfte sagen. Sagen blev derved lukket. Dagbladene Politiken, Land og Folk (DKP) og Information kritiserede i flere artikler sagens forløb.

Nogle af autonomi-kollektivets aktivister er i dag aktive omkring autonom info-service og indymedia.dk, som formidler baggrundsanalyser og aktuel information om venstreorienterede aktiviteter.

Kilde 
 Autonomi-Kollektivet – artikel fra leksikon.org, som er kilden til denne artikel

Autonome grupper og tilholdssteder i Danmark
Exogami

Exogami (af græsk: "exo" = "udenfor", "gami" = "ægteskab") refererer til en sædvane, skik eller lov for en gruppe at gifte sig uden for gruppen. Gruppen kan i den forbindelse f.eks. være en bestemt klan, kaste eller stamme. Sandsynligvis er sådanne sædvaner baseret på ønske om at undgå blodskam og indavl.

Det modsatte af exogami er endogami.

Ægteskab
Raymond Joval

Raymond Joval (født 15. september 1968 i Amsterdam, Noord-Holland, Holland) er en professionel bokser. Joval var i i seks måneder i 1999 anerkendt af bokseforbundet WBU som verdensmester i mellemvægt og af bokseforbundet IBO i to perioder, 2000-2004 og 2005-2006, i samme vægtklasse.

Joval repræsenterede Holland ved Sommer-OL 1992 uden dog at vinde medalje. Raymond "Hallelujah" Joval debuterede som professionel den 8. januar 1994. 

Joval vandt WBU's anerkendelse som verdensmester i mellemvægt i 1999, da han besejrede italieneren Cardamone, men tabte titlen seks måneder senere mod en anden italiener, Perugino. 

Han fik efterfølgende en kamp mod Mpush Makambi den 30. september 2000 om IBO's version af VM-titlen. Han forsvarede denne titel ved en række lejligheder, og forsøgte i 2004 tillige at opnå en kamp om titlen i det større og mere anerkendte forbund IBF, men tabte til Sam Suliman i en kvalifikationskamp om retten til en rigtig VM-kamp i IBF-regi. 

Som følge af nederlaget til Suliman fratog IBO Joval forbundets VM-titel. Dette forhindrede imidlertid ikke IBO i at anerkende en kamp mellem Joval og franskmanden Diallo i 2005 som en VM-kamp om den ledige titel. Joval vandt, og forsvarede senere på året titlen en enkelt gang. 

Joval var inaktiv i 2006, og mistede følgelig IBO's version af verdensmesterskabet. Han gjorde comeback i 2007.

Eksterne henvisninger 
 

Boksere fra Nederlandene
Personer fra Amsterdam
Endogami

Endogami (af græsk: "endo" = "indenfor", "gami" = "ægteskab") refererer til en sædvane, skik eller lov for en gruppe om udelukkende at gifte sig inden for gruppen. Gruppen kan i den forbindelse f.eks. være en bestemt klan, kaste, stamme, religion eller nation. De fleste samfund praktiserer en form for endogami i mere eller mindre striks udgave. Det indiske kastesystem er baseret på en meget striks udgave af endogami hvor man kun kan gifte sig inden for ens egen kaste. Andre kendte grupper der praktiserer endogami: ortodokse jøder, amish, jehovas vidner etc.

Endogami praktiseret over flere generationer i en for lille population kan lede til indavl og genetisk degeneration.

Det modsatte af endogami er exogami.

Ægteskab
Viborg Stiftstidende

Viborg Stiftstidende var en dansk konservativ avis, der udkom fra 1773 til 1962. 

Siden da har Viborg og oplandet været dækket af Viborg Stifts Folkeblad.

Den Viborger Samler 
Fra starten i 1773 og til 28. juni 1839 udkom Viborg Stiftstidende under navnet  Den Kongelige privilegerede Viborger Samler (eller bare: Den Viborger Samler).

Eksterne henvisninger 
 Digitaliserede udgaver af Viborg Stiftstidende i Mediestream
 Læs om Viborg Stiftstidende i opslagsværket "De Danske Aviser"

Etableret i 1773
Ophørt i 1962
Aviser fra Jylland
Stiftstidende
Middelfart Venstreblad

Middelfart Venstreblad var et lokalt dagblad, der blev udgivet i Middelfart. 

Avisen, der blev grundlagt i 1892, udkom for sidste gang 12. april 1993, hvor rettighederne til navnet blev købt af Fyens Stiftstidende i Odense. Stiftstidendes sider med lokalstof fra Middelfart bærer den dag i dag navnet Middelfart Venstreblad. 

Politisk var venstrebladet knyttet til Det Radikale Venstre.

Middelfart Venstreblad ApS driver i dag en forlagsvirksomhed.

Ophør 
Den 4. juli 2014 udgav forlaget bogen "Aldrig færdig, altid fremad" af Hans Walmar . Bogen handler om Middelfart Venstreblads historie .

Ved en reception samme dag i Fyens Stiftstidendes bladhus i Middelfart oplyste bestyrelsesformand Birgit Jensen, at Middelfart Venstreblad ApS vil blive opløst .

Henvisninger

Ekstern henvisning 
 Digitaliserede udgaver af Middelfart Venstreblad i Mediestream
 Læs om Middelfart Venstreblad i opslagsværket "De Danske Aviser"

Aviser fra Fyn
Venstreblad
Århus Onsdag

Århus Onsdag er Danmarks største lokale ugeavis med hovedkvarter i Aarhus. Avisen udkommer i 167.318 eksemplarer  og husstandsomdeles i Aarhus Kommune samt opland.

Århus Onsdag udgives af Jyllands-Postens Lokalaviser, der bl.a. også udgiver Lokalavisen Aarhus. Udgivelsen begyndte i 1989.

Kilder og eksterne henvisninger 

 Århus Onsdags hjemmeside

Onsdag
Midtjyske Medier
Salem (band)

Salem er et dansk band, der opstod i 2000 med sangeren Mikkel Risbjerg og komponisten Kasper No Behrens som frontfigurer.

Albums 
 I kicked the dog (2002)
 The anatomy of pain (2003)
 From the riverbank (2005)
 Nord1 (2006)
 The Rest of the West (2007)
 Return Of The Mongloid Sire (2010)
 Private in public  (2019)

Eksterne Henvisninger 

 Salems website 

Musikgrupper fra Danmark
Musikgrupper fra 2000
Animated Portable Network Graphics

Animated Portable Network Graphics (APNG) er en udvidelse af .PNG formatet. 

APNG fungerer som en .gif, bare i bedre kvalitet og APNG er bagudkompatibel til .PNG.

Det første billede i en APNG, er gemt som et normalt PNG billede. Derfor kan de fleste gamle PNG dekodere vise det første billede i animationen, mens nye dekodere kan forstå APNG og vise det som en animeret film.

Grafiske filformater
Virgin Pacific Flyer

Virgin Pacific Flyer er verdens største luftballon. De to ballonskippere Richard Branson og Per Lindstrand fløj hele vejen fra Japan til det nordlige Canada. Ballonen har en total volumen på 74.000 m³. Den har en tophastighed på 394 kilometer i timen og er dermed også verdens hurtigste luftballon.

Ballonflyvning
Faldskærmsudspring
Terningspil

Terningspil er spil som bruger eller indeholder en terning som det eneste eller som et centrale element. Terninger indgår også i mange brætspil, blandt andet Ludo, Backgammon, Matador og Trivial Pursuit.

Herodot (5. århundrede f.Kr.) beretter således, at etruskerne kom fra Lydien (i moderne vestlige Tyrkiet):
"Da Atys, søn af Manes, var konge, udbrød der stor hungersnød i hele Lydien. En tid lang holdt lyderne tålmodigt ud, men da den ikke holdt op, søgte de efter midler til at hjælpe på den, og man fandt både på det ene og det andet. Det var den lejlighed, at både de forskellige terningspil og boldspillet og alle de andre former for spil blev opfundet, med undtagelse af brætspillet; dét gør lyderne ikke krav på at have opfundet. Disse opfindelser anvendte de mod sulten på følgende måde.

Terningspil 
 Balut
 Yatzy
 Tænkeboks
 Meyer
 Fra 1 til 100
 Syveren
 Elleve
 30
 10.000
 Trumf
 Bar røv
 Bordtennis
 Den endeløse landevej
 Store og små
 Pakkespil
 Drukspil

Se også 
 Ikke-transitive terninger
Årets Dyreven

Årets Dyreven er en pris, der uddeles af foreningen til Dyrenes Beskyttelse på foreningens fødselsdag 20. november. Prisen har været uddelt siden 1960 og gives til en eller flere personer, der har gjort en særlig indsats for dyrene. Prisen består af Dyrenes Beskyttelses guldmedalje samt 10.000 kroner.

Prismodtagere

Referencer

Eksterne henvisninger 
Hjemmeside
Information hos Dyrenes Beskyttelse 

Dyrevelfærd
Tænkeboks

Tænkeboks kan henføre til flere artikler:
 Tænkeboks (begreb) – en person der sidder i overvejelser.
 Tænkeboks (terningespil) – et taktisk terningespil for 2 eller flere deltagere.
Rudolph Jacobsen

Rudolph Jacobsen (4. april 1894 på Frederiksberg – 20. juli 1955), bedre kendt som Rud Jacobsen, var en dansk kunstmaler, der primært malede landskabsmotiver fra Sjælland og diverse interiør og portrætter. Rudolph Jacobsen hørte til den såkaldte Værløseskole, hvis kunstneriske inspiration var Hans Knudsen. Rud Jacobsens malerier er især præget af en naturalisme, hvor koloreringens betydning er sat i baggrunden for fokusset på form og formgivning.

Han var medlem af bestyrelsen for udstillingsbygningen på Charlottenborg og censor for Charlottenborg i perioden 1952-54.

Udstillinger 
 Kunstnernes Efterårsudstilling: 1915.
 Charlottenborg Forårsudstilling: 1919-55.
 Charlottenborg Efterårsudstilling: 1922, 1929, 1937, 1943, 1948 og 1955-56.

Referencer 

Malere fra Danmark
Roseau (Minnesota)

Roseau er en amerikansk by og administrativt centrum for det amerikanske county Roseau County i staten Minnesota. I 2000 havde byen et indbyggertal på .

Ekstern henvisning 
 Roseaus hjemmeside (engelsk)

Byer i Minnesota
Unai Osa

Unai Osa Eizaguirre (født 12. juni 1975 i Deba) er en tidligere spansk landevejscykelrytter. Han var involveret i Operación Puerto dopingskadalen.

Mandlige cykelryttere fra Spanien
Ramón González

Ramón González har flere betydninger:

 Ramón González (atlet), en cubansk spydkaster
 Ramón González (cykelrytter) (født 1967), en spansk cykelrytter
 Ramón González Valencia (født 1851), en colombiansk militær officer and politiker
Ramón González (cykelrytter)

José Ramón González Arrieta (født 12. maj 1967 i Bilbao) er en tidligere spansk landevejscykelrytter. Hans kone er den tidligere landevejscykelrytter Joane Somarriba Arrola.

Mandlige cykelryttere fra Spanien
Personer fra Bilbao
Laurent Roux

Laurent Roux (født 3. december 1972 i Cahors) er en tidligere fransk landevejscykelrytter.

Eksterne henvisninger 

Mandlige cykelryttere fra Frankrig
Niels Brouzes

Niels Brouzes (født 3. februar 1981 i Drancy) er en fransk tidligere professionel landevejscykelrytter.

Eksterne henvisninger  

 

Mandlige cykelryttere fra Frankrig
Zbigniew Spruch

Zbigniew Spruch (født 13. december 1965 i Kożuchów) er en tidligere polsk professionel landevejscykelrytter.

Eksterne henvisninger 

Mandlige cykelryttere fra Polen
Undercover of the Night

"Undercover of the Night" er den første single fra det engelske rock ‘n’ roll band The Rolling Stones 1983 album Undercover.

Historie 

Denne sang er hovedsagelig en Mick Jagger komposition, og guitarist Keith Richards gik så langt som til at sige i 1993:” Mick havde denne her fuldstændig planlagt. Jeg spillede den bare .” Sangen blev højst sandsynlig skrevet i Paris sent i 1982, mens indspilningerne begyndte til albummet. Guitarist Ron Wood beskriver sangskrivningen i bogen Ifølge The Rolling Stones fra 2003:” Ikke desto mindre lykkedes det os at lave nogle fede ændringer på sangen ”Undercover of the Night”, fordi Keith ikke ville involvere sig i det nummer. Jeg kan huske, at det bare var mig, Mick og Charlie. Jeg nød virkelig at spillede den sang med Mick og Charlie – vi tog den alle mulige eventyrlige steder hen i en masse forskellige versioner. Den var virkelig god. Der var en akustisk udgave med masser af perkussion, og det er sådan, som den egentlig skulle have været. Den endelige, polerede, oppumpede version var måske Micks ide om det nummer, men jeg ved, at han også elskede den mere funky udgave .” 

Teksten fortæller om den dengang politiske korruption i Mellemamerika og Sydamerika:

Jagger sagde i 1993 at sangen var:” … stærkt inspireret af William S. Burroughs ”Cities Of The Red Night”… ”

“Undercover of the Night” er bemærkelsesværdig, da det er en af de få sange fra The Stones der har et politisk emne (andre blandt andet er ”Street Fighting Man”, ”Doo Doo Doo Doo Doo (Heartbreaker)” og seneste ”Sweet Neo Con”). 

Indspilningerne begyndte tidligt i 1983, og blev genoptaget senere om sommeren i New Yorks The Hit Factory. Musikerne der indspillede sangen var: Jagger som forsanger. Richards og Wood på de elektriske guitarer, mens Charlie Watts spillede nummerets trommer. Sly Dunbar spillede perkussion sammen med Martin Ditcham, Moustapha Cisse og Brahms Coundoul, og orgelet blev spillet af Chuck Leavell. Der blev udgivet to forskellige versioner af sangen. Den ene spillede Bill Wyman bass, og på den anden spillede Robbie Shakespeare bass .

“Undercover of the Night” blev udgivet som den første single fra albummet den 1. november, 1983. Den fik en 9. plads i USA, og en 11. plads på UK Singles Chart, selvom den voldelige tekst, sunget af Jagger, menes at være grunden til dens popularitet hurtig faldt. Jagger sagde i 1993: " Jeg synes den er virkelig god, men den var ikke særlig succesfuld på det tidspunkt, fordi sangen handlede om politik, og det er aldrig succesfuld af en eller grund .”

Eksterne kilder og henvisninger 

Officiel tekst 
se The Rolling Stones “Undercover of the Night”
Facts om “Undercover of the Night”

Fodnote 

Rolling Stones-sange
Singler fra 1983
Andrej Hauptman

Andrej Hauptman (født 5. maj 1975 i Ljubljana) er en tidligere slovensk professionel landevejscykelrytter.

Eksterne henvisninger 

Mandlige cykelryttere fra Slovenien
Personer fra Ljubljana
Sportsdirektører
Lucjan Malinowski

Lucjan Feliks Malinowski (født 27. maj 1839 i Jaroszewice, Polen, død 15. januar 1898 i Krakow), var en polsk sprogkyndig, som blant andet studerede regionale dialekter i Schlesien. 

Malinowski var en berejst mand, og professor for universitet Jagiellonski. Han studerede generelt det polske sprogs historie og etymologi.

Personer fra Polen
Sprogvidenskabsfolk